Само една хоризонтално изградена на принципа на равнопоставеността на участниците в нея обществена структура може да отхвърли от себе си съмненията за користни домогвания и възпроизводство на статуквото и да мобилизира за общата цел - рестарт на системата. Тя би трябвало да е под формата на платформа федерираща в себе си и граждански и партиини организации с вододел не програмни а ценностни различия, не лидерска а идейна представителност - в това отношение, движението "22 септември" е добър пример - не Радан Кънев и Бойко Борисов, а членската им маса, не Евгений Дайнов и Евгени Михайлов, а предложенията им...
Липсата на морал разбуди гражданската съвест, изискването за почтеност я обедини, стремежът към справедливост ще я поведе. Никога тези фактори не са присъствали в сметките на олигархията. Нека бъдат изведени като водещи - другите сами ще открият в носителите им различните. С "преходът" трябва да се приключи веднъж завинаги. Краят му, ще е край и на породения от него олигархичен модел.